แชด แกสปาร์ด

แชด แกสปาร์ด (Shad Gaspard; 13 มกราคม ค.ศ. 1981 – 17 พฤษภาคม ค.ศ. 2020) เป็นนักมวยปล้ำอาชีพและนักแสดงชาวอเมริกัน เขาเป็นที่รู้จักกันเป็นอย่างดีในช่วงเวลาของเขากับ WWE ซึ่งเขาได้แสดงภายใต้ชื่อจริงของเขาหรือในชื่อเดียวว่า แชด (Shad)

แกสปาร์ดเซ็นสัญญากับ World Wrestling Entertainment (ปัจจุบันคือ WWE) ในปี 2003 ซึ่งเขาได้รับมอบหมายให้ทำงานในพื้นที่การพัฒนา Ohio Valley Wrestling (OVW) และเป็นแชมป์แท็กทีม OVW Southern 2 สมัยกับ JTG โดยเป็นส่วนหนึ่งของ Cryme Tyme ในปี 2006 Cryme Tyme ได้รับการเลื่อนตำแหน่งให้อยู่ในค่ายหลักของ WWE ก่อนที่ Gaspard และ JTG จะออกจากบริษัทในปีต่อไป Cryme Tyme กลับมาที่ WWE ในปี 2008 แต่ Gaspard ได้รับการปล่อยตัวอีกครั้งในปี 2010

หลังจากออกจาก WWE แกสปาร์ดได้เริ่มอาชีพการแสดงซึ่งรวมถึงภาพยนตร์และบทบาททางโทรทัศน์หลายเรื่อง เช่น Think Like a Man Too, Get Hard, The Game และ From Dusk till Dawn: The Series เขายังเป็นผู้ร่วมสร้างนิยายภาพเรื่อง Assassin & Son ปี 2011 และทำหน้าที่จับภาพเคลื่อนไหวสำหรับวิดีโอเกม โดยเฉพาะอย่างยิ่งสำหรับตัวเอก Kratos ในเกม God of War ปี 2018

ในปี 2022 WWE ได้เสนอชื่อแกสปาร์ดเข้าสู่หอเกียรติยศ WWE Hall of Fame ในสาขา Warrior Award

การเสียชีวิต
เมื่อวันที่ 17 พฤษภาคม ค.ศ. 2020 สำนักข่าว CNN ได้รายงานว่า แชด แกสปาร์ด วัย 39 ปี หายตัวไป หลังจากไปเล่นน้ำกับ อาเยห์ ลูกชายวัย 10 ขวบที่หาด มารินา เดล เรย์ ซึ่งเพิ่งเปิดให้เข้าหลังทางการนครลอสแอนเจลิส ผ่อนคลายมาตรการล็อกดาวน์ควบคุมการระบาดของไวรัสโควิด-19 เมื่อสัปดาห์ก่อน

อย่างไรก็ตาม ระหว่างที่ 2 พ่อลูกกับประชาชนคนอื่นๆ เล่นน้ำอยู่นั้น กลับเกิดปรากฏการณ์ คลื่นทะเลดูด หรือ ‘rip current’ ขึ้น ซัดพวกเขาออกห่างจากฝั่ง ซึ่งเจ้าหน้าที่รักษาความปลอดภัยชายหาดพยายามช่วยเหลือทุกคนกลับมาได้สำเร็จ แต่แกสปาร์ดขอให้เจ้าหน้าที่ช่วยลูกชายของเขาก่อน เมื่อเจ้าหน้าที่จะกลับมาช่วยเขาอีกครั้ง แกสปาร์ดก็ถูกคลื่นซัดหายไปแล้ว

“ตอนเจ้าหน้าที่ชายหาดเห็นเขาครั้งสุดท้าย คลื่นลูกหนึ่งโถมเข้าใส่นายแชด และเขาก็ถูกซัดออกสู่ทะเล” ตำรวจท้องถิ่นระบุในแถลงการณ์ ขณะที่นายเคน แฮสเคตต์ หัวหน้าหน่วยเจ้าหน้าที่ชายหาดบอกกับสื่อว่า เจ้าหน้าที่นายหนึ่งออกไปช่วยพ่อลูกแกสปาร์ด “เขาพยายามจะช่วยทั้ง 2 คน แต่ด้วยความเป็นพ่อ คำพูดสุดท้ายของนายแกสปาร์ดคือ ช่วยลูกชายผมก่อน”

ในช่วงเช้าวันที่ 20 พฤษภาคม ค.ศ. 2020 ชาวบ้านคนหนึ่งสังเกตเห็นศพนิรนามถูกคลื่นซัดมาบนหาดเวนิส เมืองเวนิส รัฐแคลิฟอร์เนีย ก่อนจะได้รับคำยืนยันจากทายาทว่า นี่คือศพของแกสปาร์ดที่หายตัวไป

หลังจากการเสียชีวิตของแกสปาร์ดได้รับการยืนยัน อดีตเพื่อนร่วมอาชีพนักมวยปล้ำต่างออกมาร่วมแสดงความเสียใจ รวมถึง ‘เดอะ ร็อก’ ดเวย์น จอห์นสัน อดีตนักมวยปล้ำ ซึ่งปัจจุบันเป็นนักแสดงชื่อดัง ทวีตข้อความบนทวิตเตอร์ว่า “ผมขอแสดงความเสียใจต่อภรรยา, ลูกชาย และครอบครัวของแกสปาร์ด ในช่วงเวลาที่ไม่มีใครคิดว่าจะเกิดขึ้นเช่นนี้ นี่เป็นเวลาที่ยากลำบาก ยากลำบากมากจริงๆ เขาเป็นคนดี”

วงการบันเทิง

ผลงาน
NWA Wildside
NWA Wildside Tag Team Championship (1 time) – with JTG
Fighting Evolution Wrestling
FEW Tag Team Championship (1 time) – with JTG
Ohio Valley Wrestling
OVW Southern Tag Team Championship (2 times) – with The Neighborhoodie / JTG
Pro Wrestling Illustrated
 Inspirational Wrestler of the Year (2020)
Ranked No. 85 of the top 500 singles wrestlers in the PWI 500 in 2010
Superstars of Wrestling Federation
SWF Tag Team Championship (1 time) – with JTG
VIP Wrestling
VIP Tag Team Championship (1 time) – with JTG
World Wrestling Alliance
WWA Tag Team Championship (1 time) – with JTG
Wrestling Observer Newsletter
Shad Gaspard/Jon Huber Memorial Award (2020)
WWE
WWE Hall of Fame (Class of 2022 – Warrior Award)

อ้างอิง

แหล่งข้อมูลอื่น

นักมวยปล้ำอาชีพชาวอเมริกัน
ผู้เข้าสู่หอเกียรติยศดับเบิลยูดับเบิลยูอี
หอเกียรติยศและพิพิธภัณฑ์มวยปล้ำอาชีพ